b"\n_START_ARTICLE_\nKarl Vossler\n_START_SECTION_\nVida\n_START_PARAGRAPH_\nKarl Vossler va ser fill d'Otto Friedrich Vossler, professor i director de l'Acad\xc3\xa8mia Agr\xc3\xadcola de Hohenheim (actualment Universitat), i de la seva esposa Anna Maria\xc2\xa0Faber. Va assistir a l'Insitut human\xc3\xadstic a Ulm, i despr\xc3\xa9s va estudiar Filologia germ\xc3\xa0nica i rom\xc3\xa0nica a T\xc3\xbcbingen, Ginebra, Estrasburg, Roma i Heidelberg. El 1897, es va doctorar a Heidelberg en filologia germ\xc3\xa0nica amb una tesi sobre l'expressi\xc3\xb3 alemanya del Madrigal. El 1900 va rebre tamb\xc3\xa9 a Heidelberg la llic\xc3\xa8ncia per ensenyar Filologia rom\xc3\xa0nica, i el 1902 va ser nomenat professor. El seu mentor a Heidelberg va ser Fritz Neumann. El 1909, va assumir a la Universitat de W\xc3\xbcrzburg el Departament de lleng\xc3\xbces rom\xc3\xa0niques. El 1911 ser cridat a la Ludwig-Maximilians-Universit\xc3\xa4t de Munic, on va romandre fins al final de la seva vida. El curs 1926/27, i de nou, el 1946 en va ser rector._NEWLINE_Vossler es va casar el 1900 amb Ester, Comtessa Gnoli, filla del poeta itali\xc3\xa0 i historiador de la literatura\xc2\xa0Domenico Gnoli. El seu fill petit va ser l'historiador de la literatura moderna\xc2\xa0Otto Vossler, que va traduir i publicar, despr\xc3\xa9s de la mort del seu pare, la seva correspond\xc3\xa8ncia amb l'antifeixista Benedetto Croce. El 1923 es va casar en segones n\xc3\xbapcies amb Emma Auguste Thiersch, filla gran de l'arquitecte Friedrich von Thiersch_NEWLINE_Encara que sign\xc3\xa0 el manifest dels 93, s'opos\xc3\xa0 despr\xc3\xa9s al nazisme. Aix\xc3\xb2 feu que fos obligat a retirar-se el 1937; despr\xc3\xa9s de la guerra, va ser rector de la Universitat de M\xc3\xbanic el 1946 i hi inaugur\xc3\xa0 la placa commemorativa de Kurt Huber i dels estudiants de La Rosa Blanca assassinats._NEWLINE_Entre els alumnes de Vossler hi ha\xc2\xa0Victor Klemperer, Eugen Lerch\xc2\xa0o\xc2\xa0Werner Krauss.\n_START_SECTION_\nObra\n_START_PARAGRAPH_\nVossler es va dedicar molts anys a l'estudi de la poesia italiana; les seves edicions i traduccions de la Commedia de Dante s\xc3\xb3n encara obres de refer\xc3\xa8ncies. Despr\xc3\xa9s treball\xc3\xa0 tamb\xc3\xa9 en literatura francesa i molt intensament en literatura espanyola. La seva obra li guany\xc3\xa0 nombrosos reconeixements. La seva obra va contribuir a fer evolucionar la filologia rom\xc3\xa0nica, que fins aleshores era de car\xc3\xa0cter eminentment positivista. La seva nova aproximaci\xc3\xb3 filos\xc3\xb2fico-est\xc3\xa8tica es coneix com a Idealisme._NEWLINE_Es dedic\xc3\xa0 tamb\xc3\xa9 a la ling\xc3\xbc\xc3\xadstica i s'opos\xc3\xa0 a les teories de la neogram\xc3\xa0tica i al seu estricte mecanicisme."